Und es passiert eim plötzlech öppis, wo niemer begryft - nid e Troum, es Gspänscht rüert eim aa! Und me merkt: Es git Mächt i der Wält, wo jensyts vo allem Verstand exischtiere und wo eifach da sy für eim ds Tschudere z lehre! Drum ischs o guet, we hie und da öpper der Muet het, vo settigne Mächt öppis z erzelle. Dopplet guet, we är oder sis i ganz churze, spannende und ygängige Gschichte cha mache. Und am beschte, wes uf Bärndütsch gscheht, i däre Sprach, wo für üüs alli o dissyts vom Verstand funktioniert und nid nume d Ghirn-Schublade vo der Vernunft, nei, o die vo de Gfüel offe bhaltet. Di Gschichte vo der Frou Kammer töne no derzue e chli bsunders, wil si sech uf der Gränze zwüsche em Thunersee und em Simmetal abspile - churz, spannend und meischtens o mit Happyend.  Ruth Bietenhard